Kétegyháza Nagyközség Polgármesteri Hivatalának
Szervezeti és Működési Szabályzata
(Hatályos: 2026. július 20. napjától)

Kétegyháza Nagyközség Képviselõ-testülete Kétegyháza Nagyközség Polgármesteri Hivatala Szervezeti és Működési Szabályzatát az alábbiak szerint állapítja meg és rendeli alkalmazni:
  
I. Fejezet

ÁLTALÁNOS RENDELKEZÉSEK

1. §

1.	Az intézmény neve:	Kétegyházi Polgármesteri Hivatal

2.	Alapítás éve:		1990

3.	Törzsszáma:		343545

4.	Alapító szerve:		Kétegyháza Nagyközség Önkormányzatának Képviselő-testülete

5.	Felügyeleti szerve:	Kétegyháza Nagyközség Önkormányzatának Képviselő-testülete

6.	Székhelye:		5741 Kétegyháza, Fő tér 9.
	Telephely:		5741 Kétegyháza, Fő tér 9.

7.	Működési területe:			
	- Kétegyháza Nagyközség közigazgatási területére terjed ki, amennyiben jogszabály, vagy önkormányzatok közötti megállapodás ettől eltérően nem rendelkezik. 

8.	Jogállása: 	          Önálló jogi személy

9.	Gazdasági szervezettel rendelkező költségvetési szerv

10.      Vállalkozási tevékenysége: nincs

11.	Vagyona:
A rendelkezésre bocsátott, ingyenesen használatába adott önkormányzati tulajdonban lévő vagyon, amit a költségvetési szerv tart nyilván. 

12.	Alapító okirat száma és kelte:
- 8/2008.
- 2008. január 22.

13. 	Tevékenységének forrásai:
	- intézményi működési bevételek;
	- igazgatási bevételek, költségvetési támogatás.


14.		A költségvetés végrehajtására szolgáló azonosítók:

	a.)
	Fejezetszám:
	1254

	b.)
	Ágazati azonosító szám:
	841105

	c.)
	Bankszámlaszám
	11733024-15725118



15. 		Költségvetési szervek:
1) Kétegyházi Napsugár Óvoda			          Kétegyháza, Szent Imre u. 37.
2) Táncsics Mihály Művelődési Ház			          Kétegyháza, Fő tér 4.

16.		A Polgármesteri Hivatal képviselete:
		- a Hivatalt a jegyző, illetve az általa írásban meghatalmazott dolgozó képviseli.

II. Fejezet

A POLGÁRMESTERI HIVATAL ALAPFELADATAI

2. §

A polgármesteri hivatal segíti a képviselő-testület, a bizottságok, a nemzetiségi önkormányzatok, a polgármester, az alpolgármester, a tanácsnok és a képviselők munkáját. E körben általános feladata a döntések szakmai előkészítése, valamint a döntések végrehajtásának szervezése és ellenőrzése. Ellátja a polgármester és a jegyző hatáskörébe utalt és egyes szakmai területeken ügyintézői feladatkörébe utalt államigazgatási feladatokat, illetve közreműködik azok ellátásában.
Alaptevékenysége a 2011. évi CLXXXIX. tv. 84. §-a szerint, az önkormányzat működésével, valamint a polgármester vagy a jegyző feladat- és hatáskörébe tartozó ügyek döntésre való előkészítésével és végrehajtásával kapcsolatos feladatok ellátása.

3. §

(1) A polgármesteri hivatal 

a)	vezetői döntés alapján, a képviselő-testület tevékenységével kapcsolatban:
-	előkészíti a testületi előterjesztéseket, határozat-tervezeteket és önkormányzati rendelet-tervezeteket, vizsgálja azok törvényességét, és pénzügyi megalapozottságát,
-	nyilvántartja a képviselő-testület határozatait, rendeleteit, azok végrehajtásáról folyamatosan tájékoztatja a döntéshozót;
-	gondoskodik a képviselő-testület által hozott rendeletek és határozatok végrehajtásáról,
-	szervezi a képviselő-testület ellenőrzésre vonatkozó rendelkezéseinek végrehajtását, ellátja az ezzel kapcsolatos nyilvántartási feladatokat,
-	ellátja a képviselő-testület munkájával kapcsolatos egyéb ügyviteli és adminisztrációs teendőket.

b)	a képviselő-testület bizottságai és a nemzetiségi önkormányzatok működésével kapcsolatos feladatokat alapvetően a bizottsági ügyintézőkön keresztül látja el. Ennek keretében:
-	biztosítja az ügyviteli teendők ellátását,
-	egyeztet a bizottsági elnökökkel a tárgyalandó napirendekről;
-	előkészíti a bizottságok elé kerülő anyagokat (előterjesztés, javaslat, jelentés, beszámoló, kérelmek),
-	szervezi a bizottsági döntések végrehajtását,
-	a jegyző által kijelölt ügyintéző útján segíti a cigány, a német és a román kisebbségi önkormányzat munkáját és biztosítja a működésük feltételeit.

c)	a helyi képviselők munkájának támogatása során:
-	elősegíti a képviselők jogainak, kötelezettségeinek teljesítését, gyakorlását,
-	közreműködik a képviselők tájékoztatásában,
-	köteles a képviselőt hivatali munkaidőben soron kívül fogadni és részére a szükséges felvilágosítást megadni.

d)	a polgármester és az alpolgármester munkájával kapcsolatban:
-	segíti a képviselő-testület munkájával összefüggő tisztségviselői tevékenységet, továbbá a tanácsnoki feladatok ellátását,
-	az önkormányzati és államigazgatási döntéseket előkészíti és szervezi, ellenőrzi azok végrehajtását.

e)	a polgármesterrel való egyeztetést követően részt vesz az intézményekkel kapcsolatos felügyeleti, irányítási, ellenőrzési feladatok ellátásában, segítve azok munkáját. Előkészíti az intézményvezetők feletti munkáltatói jogkör gyakorlója részére a döntés-tervezeteket.

f)	a pénzügyi, gazdálkodási, vagyonkezelési, intézménygazdálkodás-ellenőrzési tevékenységi körében:
-	gondoskodik a belső gazdálkodás megszervezéséről, beleértve a belső létszám- és bérgazdálkodást, valamint az intézményi pénzellátást,
-	összehangolja az intézményi tervezést, ellenőrzi az intézményi gazdálkodást,
-	előkészíti a beruházási, felújítási feladatokat és segíti az intézmények ezirányú munkáját,
-	működteti a számítástechnikai-informatikai rendszert.

g)	ellátja a képviselő-testület kapcsolatrendszerének működését elősegítő feladatokat (sajtó, nemzetközi ügyek, társadalmi kapcsolatok stb.).

h)	végrehajtja a reá vonatkozó képviselő-testületi határozatokat és helyi önkormányzati rendeleteket.

i)	kapcsolatot tart más államigazgatási és önkormányzati hivatali szervekkel.

j)	közreműködik az igazgatási szolgáltatási tevékenység ellátásának korszerűsítésében.

k)	közreműködik az országos és helyi képviselőválasztások, az európai parlamenti képviselőválasztások, illetve népszavazások lebonyolításában.

(2)	A polgármesteri hivatal tevékenységi körébe tartozik a hatályos jogszabályok által megállapított államigazgatási és hatósági feladatok és hatáskörök ellátása.

(3)	A polgármesteri hivatal vezetője, valamint a kiadmányozási joggal felruházott személy a papír alapú és elektronikus adathordozó útján továbbított levelezésein egységes fejlécet használ. A fejléc tartalmát és formáját a jegyző határozza meg.

4. §

A JEGYZő általános feladatai és hatásköre

(1)	A jegyzőt a polgármester nevezi ki a jogszabályban meghatározott feltételek és eljárási rend mellett.

(2)	A jegyző 
a)	az önkormányzat működésével kapcsolatos feladatok során:
-	biztosítja a képviselő-testület és a bizottságok működésének feltételeit,
-	gondoskodik a képviselő-testület és a bizottságok üléseinek előkészítéséről, a jegyzőkönyv elkészítéséről, a határozatok és rendeletek érintettek részére történő eljuttatásáról, a hozott határozatok végrehajtásáról,
-	előkészíti a képviselő-testület elé kerülő rendelet-tervezeteket,
-	szakmailag és jogilag kontrollálja a képviselő-testület elé kerülő határozati javaslatokat,
-	segítséget nyújt a polgármesternek és az alpolgármesternek munkája végzéséhez,
-	megszervezi az országos és helyi választások, az európai parlamenti képviselőválasztások,  népszavazások, a lakossági fórumok, illetve a közmeghallgatás lebonyolítását;

b)	a polgármesteri hivatal vezetője, aki
-	a hatáskörébe tartozó ügyekben szabályozza a kiadmányozás rendjét,
-	gyakorolja a munkáltatói jogokat a képviselő-testület hivatalának köztisztviselői tekintetében, meghatározza a dolgozók feladatát és a jogszabályban meghatározott gyakorisággal értékeli a teljesítményt,
-	irányítja a hivatal dolgozóinak szakmai továbbképzését,
-	évente értékelést készít a hatósági munka helyzetéről, a polgármesteri hivatal tevékenységéről,
-	irányítja a hivatal operatív gazdálkodási tevékenységét,
-	ellenjegyzi a kötelezettségvállalásokat, utalványozásokat.

c)	döntésre előkészíti a polgármester hatáskörébe tartozó államigazgatási ügyeket,

d)	tanácskozási joggal részt vesz a képviselő-testület és a bizottságok ülésein,

e)	dönt a jogszabályok által hatáskörébe utalt államigazgatási ügyekben,

f)	meghatározott módon és gyakorisággal ellenőrzi a Hivatal tevékenységét.

III. Fejezet

A POLGÁRMESTERI HIVATAL BELSŐ SZERVEZETI FELÉPÍTÉSE 

5. §

Az egységes polgármesteri hivatal a képviselő-testület döntésének megfelelően különálló szervezeti egységekre nem tagozódik, az egyes feladatokhoz önálló ügyintézők vannak rendelve. A szakemberek közvetlen vezetését a jegyző gyakorolja.
A Hivatal létszáma 11 fő köztisztviselő és 2 fő egyéb alkalmazott.

6. §

A belső szervezeti csoportok elnevezése:

a) Közvetlen polgármesteri irányítás alatt álló pályázatíró és támogató csoport.
b) Pénzügyi, gazdálkodási, adóügyi feladatokat ellátó munkatársak;
c) Igazgatási teendőket ellátó munkatársak;
e) Műszaki, beruházási feladatokat végző ügyintéző.

IV. Fejezet

AZ EGYES CSOPORTOK ÁLTAL ELLÁTOTT FELADATOK

7. §

(1) A közvetlen polgármesteri irányítás alatt álló pályázatíró és támogató csoport feladatai:

-	a polgármester tevékenységéhez közvetlenül kapcsolódó feladatok ellátása;
-	döntés-előkészítés, elemzés elsősorban a polgármester részére, másrészt a képviselő-testület és bizottságok részére;
-	pályázatok készítése.


(2) Pénzügyi, gazdálkodási, adóügyi feladatokat ellátó munkatársak;

-	az önkormányzat költségvetésével kapcsolatos előterjesztések előkészítése, 
-	pályázatokkal kapcsolatos pénzügyi ügyintézés;
-	normatívák igénylésével összefüggő teendők ellátása;
-	a polgármesteri hivatal és a részben önálló intézményekkel kapcsolatos pénzügyi és munkaügyi jellegű teendők koordinálása, feladatok ellátása;
-	adóügyintézés (magánszemélyek kommunális adója, vállalkozók kommunális adója, iparűzési adó);
-	talajterhelési díjjal, mezőőri járulékkal (hátralékokkal) kapcsolatos ügyintézés;
-	adatszolgáltatás társzervek részére;
-	adó és értékbizonyítvány készítése.
-	az adóügyi és behajtási feladatok ellátásának irányítása.


(3) Igazgatási teendőket ellátó munkatársak:
-	üzletek működési engedélyének kiadása, szakhatósági állásfoglalások beszerzése;
-	telepengedélyezési eljárás lefolytatása, szakhatósági állásfoglalások beszerzése;
-	a más hatóságok által (Bíróság, Nemzeti Adó és Vámihivatal, Rendőrség) elbírált szabálysértések közérdekű munkával történő letöltésének biztosítása;
-	szociális ellátásokkal kapcsolatos előkészítő, végrehajtó feladatok elvégzése;
-	anyakönyvi feladatok ellátása.

(4) Műszaki, beruházási feladatokat végző ügyintéző:
-	az építéshatósági tevékenységgel kapcsolatos teendők ellátása a vonatkozó jogszabályokban foglaltak szerint;
-	a településen jelentkező műszaki jellegű feladatok ellátása, fakivágások nyilvántartása;
-	a településen tevékenykedő karbantartó csoport tevékenységének irányítása;
-	a pályázatok műszaki tartalmának kidolgozása, illetve az ezekben való közreműködés.


Az anyakönyvi feladatok ellátását a megfelelő képesítéssel rendelkező munkatárs saját hatáskörben végzi.

A jegyző hatáskörét személyesen gyakorolja, átruházásra nem kerül sor.

A belső ellenőrzési feladatokat megbízási jogviszonyban álló belső ellenőr végzi, feladatait a vonatkozó jogszabályokban foglaltak és a képviselő-testület döntésének megfelelő tartalommal látja el.

V. Fejezet

A HIVATAL MUNKARENDJE, ÜGYFÉLFOGADÁS

8. §

(1) A polgármesteri hivatal általános munkarendje osztatlan, heti 40 óra.

A munkaidő kezdete: 		             		    	7:30 óra
A munkaidő befejezése: 	hétfőn				17:00 óra 
keddtől - csütörtökig 	   	16:00 óra
                                      	pénteken      	           	   	12:30 óra

(2) A hivatal dolgozója rendkívüli esetben, a jegyző utasítására munkaidején felül is köteles munkahelyén munkát végezni, ill. meghatározott ideig és helyen a munkavégzésre készen állni. A rendkívüli munkavégzésért a köztisztviselői törvényben meghatározott szabadidő illeti meg. 
A helyettesítések rendjét az egyes munkaköri leírások tartalmazzák. A helyettesítést végző dolgozó az általa – a helyettesítés keretében tett intézkedésekért, mint sajátjáért felel, azonban ezeknek kapcsolódnia kell a helyettesített eljárási cselekményeihez.

9. §

(1) A polgármesteri hivatal ügyfélfogadása:
hétfő:			 		7:30 – 17:00
kedd: 			 		nincs
szerda:			 		7:30 – 15:00
csütörtök: 					nincs
péntek:			 		7:30 – 11:00.

(2) Munkaidőben, ügyfélfogadási időn kívül is intézhető ügyek:
-	anyakönyvi ügyek,
-	életveszélyt jelentő, különösen nagy vagyoni kárt okozó események bejelentése.

(3) A jogszabályoktól eltérő, rövidebb határidőn belül elintézendő ügyek felsorolását a szervezeti és működési szabályzat 1. számú melléklete tartalmazza.

(4)	Elektronikus ügyfélkapun keresztül jelen szabályzat hatálybalépésekor nem intézhetők ügyek, a Polgármesteri Hivatal elektronikus aláírással rendelkezik.

VI. Fejezet

A HIVATAL MŰKÖDÉSÉVEL KAPCSOLATOS EGYÉB FELADATOK

10. §

(1)	A polgármester gyakorolja az egyéb munkáltatói jogokat a jegyző vonatkozásában.

(2)	A polgármesteri hivatal köztisztviselőit a jegyző nevezi ki és menti fel. 

(3)	A jegyző munkáltatói jogainak gyakorlása során figyelembe veszi a polgármester javaslatát. 

11. §

A polgármesteri hivatalban a kiadmányozási jog gyakorlásának szabályait külön szabályzat tartalmazza.
12. §

A polgármesteri hivatalnál alkalmazott egyes köztisztviselők a köztisztviselőkről szóló törvényben meghatározott időközönként vagyonnyilatkozat tételére kötelesek. E munkakörök és beosztások felsorolását a szabályzat 2. számú melléklete tartalmazza.

VII. Fejezet

A KÉPVISELŐ-TESTÜLET ÜLÉSE ELÉ KERÜLŐ ELŐTERJESZTÉSEK
ELKÉSZÍTÉSÉNEK ELJÁRÁSI RENDJE

13. §

(1)	Az előterjesztés szükségességét, illetőleg az előterjesztés iránti igényt a kéthetente, délelőtt sorra kerülő vezetői értekezleten kell bejelenteni. Bonyolultabb, összetett, többrétű szakmai előkészítést igénylő ügyek esetén az előterjesztést munkacsoport készíti el (előkészítő team). 

(2)	Az előkészítésért felelős személy vagy csoport vezetője felelős az előterjesztés-tervezet szakmai előkészítéséért, a pénzügyi és jogi egyeztetésekért.

(3)	Az előterjesztésnek a napirendi tervezetbe történő felvételéről a polgármester dönt. Az előterjesztést az előkészítésért felelős személy átadja a jegyzőnek, aki a továbbiakban gondoskodik annak szervezeti és működési szabályzatban foglaltak szerinti előterjesztéséről. Az eredeti aláírásokkal ellátott előterjesztéseket a jegyző a vonatkozó jogszabályoknak megfelelően megőrizni köteles.

(4)	A képviselő-testületi bizottságok működését megbízott ügyintéző segíti, koordinálja. A bizottsági ügyintéző feladata: megszervezi a bizottság ülését, ellátja a működéssel összefüggő adminisztrációs teendőket, gondoskodik az előterjesztés előkészítésért felelős személyeknek a bizottsági ülésen való részvételéről, a bizottsági döntésről haladéktalanul tájékoztatja az érintetteket és a jegyzőt.
14. §

Az előterjesztések leadásának határidejét a polgármester és jegyző határozza meg.

15. §

A VII. fejezet előírásait mind a bizottsági, mind a képviselő-testületi tárgyalásra előterjesztett napirendek előkészítésére értelemszerűen alkalmazni kell.

VIII. Fejezet

KÉPVISELET, SZERZŐDÉSKÖTÉS

16. §

(1)	Bíróság előtti képviseletre a jegyző jogosult, egyéb esetben a hivatal dolgozója részére írásos meghatalmazás szükséges. 

(2)	A polgármesteri hivatalt a jegyző vagy meghatalmazásával a hivatal dolgozója képviseli.



IX. Fejezet

UTALVÁNYOZÁS, KÖTELEZETTSÉGVÁLLALÁS

17. §

Az utalványozás, kötelezettségvállalás részletes szabályait a polgármesteri hivatal külön szabályzata tartalmazza.
X. Fejezet

A BÉLYEGZŐHASZNÁLAT SZABÁLYAI

18. §

Az önkormányzat a következő szövegű körbélyegzőket használja:

a)	Nagyközségi Önkormányzat Kétegyháza
b)	Polgármester Kétegyháza

19. §

(1) A polgármesteri hivatal a következő típusú és feliratú bélyegzőket használja:

a)	fejlécbélyegző, amelynek lenyomata a következő szöveget tartalmazza:
-	Polgármesteri Hivatal 5741 Kétegyháza, Fő tér 9. Tel.: 06-66/250-122 

b)	körbélyegző, melynek lenyomata a következő szöveget tartalmazza:
-	Kétegyháza jegyző
-	Polgármesteri Hivatal Kétegyháza

 (2)	Az önkormányzat és a polgármesteri hivatal által használt bélyegzők elkészítését a jegyző engedélyezi. A bélyegzőket, azok lenyomatán sorszámmal kell ellátni.

20. §

(1)	A bélyegzőkről nyilvántartást kell vezetni. 
A nyilvántartásnak a következőket kell tartalmaznia:
-	sorszám,
-	bélyegző lenyomat,
-	a bélyegző kiadásának napja,
-	a bélyegzőt használó dolgozó neve és az átvételt igazoló aláírása, 
-	selejtezés ideje.

(2)	Megszűnt szerv bélyegzőit és az avult bélyegzőket a levéltárakra vonatkozó szabályok szerint kell kezelni, nyilvántartani és megsemmisíteni.

(3)	Az önkormányzati és polgármesteri hivatali bélyegzőhasználattal kapcsolatos szabályok megtartásáról és ellenőrzéséről a jegyző gondoskodik.


XI. fejezet

KIKÜLDETÉS, GÉPKOCSI HASZNÁLAT ÉS IGÉNYLÉS RENDJE

21. §

(1)	A kiküldetéssel kapcsolatos munkáltatói jogokat a hivatal valamennyi dolgozója tekintetében a jegyző gyakorolja. Amennyiben a kiküldetéshez saját gépkocsi igénybevétele szükséges, annak engedélyezésére a jegyző jogosult.

(2)	A hivatal dolgozói hivatali feladataik ellátásához jegyzői engedéllyel hivatali gépkocsit vehetnek igénybe. 

XII. Fejezet

Ügyiratkezelés

22. §

Az ügyiratkezelés rendjét külön szabályzat határozza meg.

XIII. Fejezet

A POLGÁRMESTERI HIVATAL HÁZASSÁGKÖTŐ TERMÉNEK HASZNÁLATA

23. §

(1)	A Kétegyházi Polgármesteri Hivatal épületében a földszinti terem igénybevételének és használatának igényét a titkárságon kell bejelenteni olyan időpontban, amely a rendezvény idejéhez és a berendezéshez szükséges előkészítést lehetővé teszi.

(2)	A helyiségek használatáért díjat kell fizetni. 

(3)	Nem kell használati díjat fizetni az önkormányzat és bizottságai, illetve a polgármesteri hivatal által szervezett rendezvények esetén. 

24. §

(1)	A teremhasználat díját jegyzői utasítás állapítja meg. 

(2)	A jegyző közérdekű célból, vagy rendkívüli esetben önköltségi díj fizetésére, illetve térítésmentességre adhat engedélyt.

(3)	A hivatal helyiségeiben megtartott családi ünnepségek díjtételeit külön helyi rendelet szabályozza.
25. §

(1)	A teremhasználati díjak a takarítás, fűtés, világítás, berendezés-használat és hangosítás szolgáltatásait tartalmazzák.

(2)	A fizetendő díjat a megbízott pénzügyi munkatárs számlázza. A számlát 8 napon belül készpénzben kell kiegyenlíteni.

26. §

A teremhasználatot igénylők kötelesek gondoskodni:
-	a helyszínre szállított kiállítási tárgyak, technikai felszerelések, egyéb berendezési tárgyak őrzéséről, valamint ezeknek legkésőbb a rendezvényt követő nap 12:00 óráig történő elszállításáról;
-	a rendezvények zavartalan lebonyolításáról, az ehhez szükséges szervezési feladatok ellátásáról;
-	az igénybe vett termek állagának, berendezései tárgyainak megóvásáról;
-	az esetlegesen okozott károk azonnali megszüntetéséről, megtérítéséről;
-	a tűzrendészeti és munkavédelmi szabályok betartásáról.

XIV. Fejezet

ZÁRÓ RENDELKEZÉSEK

27. §

Jelen szabályzat 2026. július 20. napján lép hatályba.

Jelen szabályzatot minden hivatali dolgozónak meg kell ismernie, a megismerés tényét aláírásával kell igazolnia.

Dr. Petrusán Balázs
jegyző


1.	számú melléklet:	A jogszabályoktól eltérő, rövidebb határidőn belül elintézendő ügyek felsorolása

2.	számú melléklet:	Vagyonnyilatkozat tételére köteles munkakörök és beosztások felsorolása

3.	számú melléklet:	A Hivatal feladatainak felsorolása

4.	számú melléklet	A Hivatal működését szabályozó jogszabályok

5.	számú melléklet	A Hivatal szervezeti struktúrája

1. számú melléklet

Kétegyháza Nagyközség Polgármesteri Hivatalának 
Szervezeti és Működési Szabályzatához
I.

AZ AZONNAL ELINTÉZENDŐ ÜGYEK JEGYZÉKE

- anyakönyvi ügyek;
	-	települési támogatás, szállás biztosítása – ha ennek hiánya a rászorulónak életét, testi épségét veszélyezteti.


II.

A 8 MUNKANAPON BELÜL ELINTÉZENDŐ ÜGYEK JEGYZÉKE

- fellebbezés felterjesztése;
- közérdekű bejelentések, javaslatok elintézése;
- panasz megvizsgálása;
- felhívás hiánypótlásra;
- megkeresések megküldése.
 	
2. számú melléklet

Kétegyháza Nagyközség Polgármesteri Hivatalának 
Szervezeti és Működési Szabályzatához


vagyonnyilatkozat-tételi kötelezettséggel járó munkakörök

Az egyes vagyonnyilatkozat-tételi kötelezettségről szóló 2007. évi CLII. törvény alapján vagyonnyilatkozat tételére kötelezett munkakör:

1.	jegyző					évente

3. számú melléklet

Kétegyháza Nagyközség Polgármesteri Hivatalának 
Szervezeti és Működési Szabályzatához

	Szakmai alaptevékenységek kormányzati funkció szerinti megjelölése:

	011130
	Önkormányzatok és önkormányzati hivatalok jogalkotó és általános igazgatási tevékenysége

	016010
	Országgyűlési, önkormányzati és európai parlamenti képviselőválasztásokhoz kapcsolódó tevékenységek

	016020
	Országos és helyi népszavazással kapcsolatos tevékenységek

	011140
	Országos és helyi nemzetiségi önkormányzatok igazgatási tevékenysége



4. számú melléklet

A POLGÁRMESTERI HIVATAL ALPTEVÉKENYSÉGEIT MEGHATÁROZÓ ALAPVETŐ JOGSZABÁLYOK

	1.
	Magyarország Alaptörvénye

	2.
	2011. évi CLXXXIX. törvény Magyarország helyi önkormányzatairól

	3.
	2013. évi XXXVI. törvény a választási eljárásról

	4.
	2016. évi CL. törvény az általános közigazgatási rendtartásról

	5.
	2011. évi CXCV. törvény az államháztartásról

	6.
	2013. évi CCXXXVIII. törvény a népszavazás kezdeményezéséről, az európai polgári kezdeményezésről, valamint a népszavazási eljárásról

	7.
	368/2011. (XII.31.) Korm. rendelet az államháztartásról szóló törvény végrehajtásáról

	8.
	2011. évi CXCVI. törvény a nemzeti vagyonról

	9.
	2007. évi CLXXXI. törvény a közpénzekből nyújtott támogatások átláthatóságáról

	10.
	67/2008. (III.29.) Korm. rendelet a közpénzekből nyújtott támogatások átláthatóságáról szóló 2007. évi CLXXXI. törvény végrehajtásáról

	11.
	2017. évi CL. törvény az adózás rendjéről

	12.
	1990. évi C. törvény a helyi adókról 

	13.
	1993. évi III. törvény a szociális igazgatásról és szociális ellátásokról

	14.
	1997. évi XXXI. törvény a gyermekek védelméről és a gyámügyi igazgatásról

	15.
	1991. évi IV. törvény a foglalkoztatás elősegítéséről és a munkanélküliek ellátásáról

	16.
	280/2024. (IX. 30.) Korm. rendelet a településrendezési és építési követelmények alapszabályzatáról

	17.
	2023. évi C. törvény a magyar építészetről

	18.
	2023. évi CII. törvény a területfejlesztésről

	19.
	1995. évi LIII. törvény a környezet védelmének általános szabályairól

	20.
	1996. évi LIII. törvény a természet védelméről

	21.
	282/2024. (IX. 30.) Korm. rendelet a települési zöldinfrastruktúráról, a zöldfelületi tanúsítványról és a zöld védjegyről

	22.
	191/2009. (IX.15.) Korm. rendelet az építőipari kivitelezési tevékenységről

	23.
	284/2007. (X.29.) Korm. rendelet a környezeti zaj és rezgés elleni védelem egyes szabályairól

	24.
	41/2010 (II.26.) Korm. rendelet a kedvtelésből tartott állatok tartásáról és forgalmazásáról

	25.
	2011. évi CCIX. törvény a víziközmű-szolgáltatásról

	26.
	1995. évi LVII. törvény a vízgazdálkodásról

	27.
	2011. évi CVIII. törvény a közbeszerzésekről

	28.
	1988. évi I. törvény a közúti közlekedésről

	29.
	2011. évi CXC. törvény a nemzeti köznevelésről

	30.
	2011. évi CXC. törvény a nemzeti köznevelésről

	31.
	2011. évi CLXXIX. a nemzetiségek jogairól

	32.
	2004. évi I. törvény a sportról

	33.
	2010. évi I. törvény az anyakönyvi eljárásról

	34.
	2012. évi II. törvény a szabálysértésekről, a szabálysértési eljárásról és a szabálysértési nyilvántartási rendszerről

	35.
	2010. évi XXXVIII. törvény a hagyatéki eljárásról

	36.
	2013. évi V. törvény a Polgári Törvénykönyvről

	37.
	17/2015. (II.16.) Korm. rendelet a jegyző hatáskörébe tartozó birtokvédelmi eljárásról 

	38.
	2005. évi CLXIV. törvény a kereskedelemről

	39.
	210/2009. (IX.29.) Korm. rendelet a kereskedelmi tevékenységek végzésének feltételeiről

	40.
	239/2009. (X.20.) Korm. rendelet a szálláshely-szolgáltatási tevékenység folytatásának részletes feltételeiről és a szálláshely üzemeltetési engedély kiadásának rendjéről

	41.
	57/2013. (II. 27.) Korm. rendelet a telepengedély, illetve a telep létesítésének bejelentése alapján gyakorolható egyes termelő és egyes szolgáltató tevékenységekről, valamint a telepengedélyezés rendjéről és a bejelentés szabályairól

	42.
	326/2011. (XII. 28.) Korm. rendelet a közúti közlekedési igazgatási feladatokról, a közúti közlekedési okmányok kiadásáról és visszavonásáról

	43.
	2011. évi CXII. törvény az információs önrendelkezési jogról és az információszabadságról

	44.
	1992. évi LXVI. törvény a polgárok személyi adatainak és lakcímének nyilvántartásáról

	45.
	1999. évi LXIII. törvény a közterület-felügyeletről

	46.
	370/2011. (XII.31.) Korm. rendelet a költségvetési szervek belső kontrollrendszeréről és belső ellenőrzéséről 

	47.
	1990. évi XCIII. törvény az illetékekről

	48.
	2012. évi CLXXXV. törvény a hulladékról

	49.
	2011. évi CXCIX. törvény a közszolgálati tisztviselőkről

	50.
	322/2024. (XI. 6.) Korm. rendelet a digitális szolgáltatások, a digitális állampolgárság szolgáltatások és támogató szolgáltatások részletes műszaki követelményeiről

	51.
	2003. évi CXXVII. törvény a jövedéki adóról és a jövedéki termékek forgalmazásának különös szabályairól

	52.
	2007. évi CLII. törvény egyes vagyonnyilatkozat - tételi kötelezettségekről

	53.
	1992. évi XXXIII. törvény a közalkalmazottak jogállásáról

	54.
	2012. évi I. törvény a munka törvénykönyvéről

	55.
	2013. évi L. törvény az állami és önkormányzati szervek elektronikus információbiztonságáról

